open-index/open-wikipedia-markdown huggingface dataset:
Galeria Kombëtare e Arteve

**Galeria Kombëtare e Arteve** është një monument i trashëgimisë kulturore që ndodhet në Tiranë në Bulevardin "Dëshmorët e Kombit”, Shqipëri . Ky monument është i llojit "Arkitekture", i miratuar me numër "*122 më 05.03.2007*".

## Përshkrimi 
Është hapur në vitin 1946 me sipërfaqe ekspozimi rreth 5300 m². Aty gjenden disa salla ekspozimi si ajo e Artit të Rilindjes, e Artit Bizantin, salla e Grafikës dhe ajo e punimeve të bera pas viteve 50. Në Galerinë e Arteve ruhen rreth 4100 vepra arti të autorëve shqiptare dhe të huaj, të cilat përfshijnë një periudhë kohore që fillon që nga shekulli XIII e vazhdon deri në ditët e sotme.
Aty ruhet edhe busti i parë shqiptar, i cili është busti i Skënderbeut, i punuar në vitin 1908 nga Murat Toptani. Që prej vitit 1999 është hapur për publikun një bibliotekë e Galerisë ku mund të shfrytëzohen albume, revista, kritikë dhe literaturë e ndryshme mbi artet figurative. Sot në Galerinë Kombëtare të Arteve ruhen rreth 4000 vepra.
 
Galeria Kombëtare e Arteve u themelua në vitin 1954, dhe u transferua në Bulevardin "Dëshmorët e Kombit" në vitin 1974. 
Galeria Kombëtare e Arteve është institucioni më i rëndesishëm i arteve pamore në vendin tonë. 
Këtu ruhet koleksioni Kombëtar i arteve pamore, duke filluar nga gjysma dytë e shek. XIX e deri në ditët tona. 
Ky koleksion përbëhet nga vepra të periudhës së Rilindjes Kombëtare dhe Pavarësisë (1883 - 1944), një koleksion ikonash që i përket shek. XIII - XIX, koleksioni më i madh i pikturës dhe skulpturës së periudhës së Realizmit Socialist (1944-1990) , pavioni i artistëve të huaj, si dhe një koleksion i artit bashkëkohor kombëtar dhe ndërkombëtar.

## Struktura e galerisë
Në katin e parë dhe të dytë ekspozohen vepra nga fondi kombëtar, të ndara këto sipas periudhave historike, ose në bazë të koncepteve artistike që synojnë rivlerësimin në kohe të vlerave që bart ky institucion, për t’ia paraqitur ato publikut në mënyrë cilësore.

## Ekspozita të përkohshme dhe përvitshme
Në katin perdhes organizohen ekspozita të përkohshme, kryesisht për artin bashkëkohor. 
Disa nga ekspozitat e përvitshme më të rëndësishme që organizohen janë Konkursi Ndërkombëtar i Fotografisë Artistike "Marubi" dhe Konkursi Ndërkombëtar i Arteve Pamore "Onufri ". Çdo dy vjet organizohet " Bienalja e Tiranës ", një nga manifestimet më të mëdha të artit bashkëkohor në nivel ndërkombëtar. Gjithashtu, në Galerinë Kombëtare të Arteve, bëhet promovimi i artistëve, shoqatave ose grupeve të ndryshme artistike nga vendi dhe bota.

## Referime 
## Lidhje të jashtme
*Faqja zyrtare 
*Instituti i Monumenteve të Kulturës
Lëndët djegëse

**Lëndët djegëse** janë substanca të cilat gjatë djegies lirojnë nxehtësi ose formë tjetër të energjisë.  Burimet kryesore janë : qymyri, gazi natyror, nafta.  Këto quhen lëndë fosile dhe nuk munden të rigjenerohen.  Nafta dhe gazi natyror plotësojnë 65 % të nevojave të përgjithshme, qymyri 25 %,burimet e energjise qe regjenerohet (energjija e ujit,eres,biomases,gjeotermale etj)6% dhe energjia bërthamore 4 %.

Njëlloj si qymyrguri nafta dhe gazi natyror prejardhjen e kanë nga gjallesat.  Në ndryshim nga qymyrguri këto janë formuar nga gjallesa të vogla bimore dhe shtazore që janë depozituar përpara miliona vjetësh në fundin e deteve të cekëta.  Aty në veprimin e mikroorganizmave të trysnisë së lartë dhe të temperaturës, lënda organikë është shndërruar në një përzierje të ndërlikuar substancash të tjera ku mbizotërojnë hidrokarburet.
Idriz Ajeti - Gërrba

**Idriz Ajeti - Gërrba** lindi më 5 shkurt të vitit 1917, në fshatin Petrashticë të Ferizajit. Filloren e kreu në Shalë. Që fëmijë sëmuret dhe prej asaj dite pati një deformim në trup (Mu per këtë arsye morri nofkën "GËRRBA" nga shokët e tij të luftës).
Pas Medresesë regjistrohet në Fakultetin e Drejtësisë në Zagreb. Autoritetet e klasifikuan si të rrezikshëm nga veprimtaria e tij. Studimet i la në mes dhe futet si arsimtar në Manastir. Në vitin 1940 internohet në kampin e Mitrovicës. Pas kthimit në Ferizaj bëhet sekretar i Partisë Fashiste të qytetit. Por heq dorë dhe futet në Partinë Komuniste. Kjo i kushton internimin në Tiranë. Punoi në përgjithësi në fshat. Për aktivitetin e tij varet publikisht në Prizren më 30 gusht të vitit 1944.

Pas vdekjes veprmtaria e Idriz Ajet - GËRRBËS , u la pas dore nga Lufta Nacional Çlirimtare u rehabilitua zyrtarisht tek në vitin 1968 për luftën e tij patriotike dhënë Kosovës dhe trevës së vet. U shpall dëshmor i kombit nga Tito
Sezai Surroi

**Sezai Surroi** lindi më 1926 në Prizren.
Në shtator të 1941 regjistrohet në gjimnazin e Prishtinës. Atje futet në grupet e rinisë. Mori pjesë në të gjitha aksionet që kryheshin në shkollë. Në vitin 1942 regjistrohet në një kurs pedagogjik, ku aftësoheshin të rinj në mësimdhënien e gjuhës shqipe. Pas kursit fillon punë në fshatin Brrut. Burgoset për veprimtarinë e tij, pasi zbulohet nga pushtuesi, në vitin 1944. Ai varet publikisht në Prizren së bashku me patriotë të tjerë.
Demografia e Suedisë

**Suedezët** janë me prejardhje nga fiset gjermane të cilat fise populluan Skandinavinë në periudhën e neolitit.  Për suedezët thuhet se janë pasardhës të Vikingëve.  Në vitin 2004 për herë të parë ka kaluar numrin popullsisë prej 9 milionëve. 
Pas përfundimit të Luftës së Dytë Botërore Suedia është bërë vend i imigrimeve. Sot rreth 12 % e popullsisë është e lindur jashtë vendit, dhe se çdo i pesti banorë  nuk ka prejardhje suedeze. Më së shumti ka të ardhur nga Finlanda, nga ish Jugosllavia, Iraku, Trojet Shqiptare, dhe nga vendet tjera skandinave.

Pjesa dërmuese e popullsisë jeton në jug të vendit për shkak të kushteve klimaterike dhe tokave pjellore. Popullsia e Suedisë ka standard të lartë ( më të lartin në botë).  Të ardhurat kombëtare kalojnë 40.000 dollarë për kokë të banorit, pra radhitet ndër vendet e para në botë.
Sa i përket shtimit të popullsisë Suedia nuk tregon shkallë të rritjes së popullsë.
Busavata

**Busavatë** është një vendbanim në komunën e Dardanës, Kosovë.

## Gjeografia 
Shtrihet në perëndim të Dardanës (Kamenica) dhe ka pozitë shumë të volitshme gjeografike, sepse nëpër këtë vendbanim kalojnë rrugët që lidhin tri qendrat komunale. Nëpër Bosavatë kalon rruga më e shkurtër që lidh Prishtinën me Dardanën. Busavata shtrihet në një lartësi mbidetare nga 600-887 m. Maja më e lartë është Çuka, me lartësi mbidetare 887 m. Busavata në perëndim kufizohet me fshatin Makresh, në veri me fshatrat Zmijarnik dhe Miganoc, në jug me fshatin Bozhec, kurse në lindje me fshatin Ruboc. 

Lagjet kryesore jane: Durakajt, Ahmetajt, Musat ge kanë mbiemer Maliqi, si dhe Oranet, Ismajli, Prekorogje dhe Haradinajt. Shtrihet kryesisht pergjate rruges Kamenicë-Novobërdë, aty ku ështe koncentruar pjesa më e madhe e popullsisë. Eshtë vendbanim i lashte, ge nga parahistoria. Ne bazë të gjetjeve arkeologjike ne nje shpellë aty afër deshmohet se i takon periudhes se paleolitit. Ne kalanë e shek.II janë zbuluar disa enë, një çekan i kohës se neolitit dhe një peshore e kohës së bronzit; aty genden një shpellë, një kishë e vietër dhe varrezat e vjetra.
 
 

## Shih dhe këtë 
* Guri i Madh në Busavatë

## Referime 
* *Busavata ndër shekuj* ( monografi); botoi "Era" , Prishtinë 2006: Halit Sylejmani-Maliqi

## Lidhje të jashtme 
*vendndodhja 
*faqe interneti
Mavrovë

**Mavrovë**, fshat në rrethin e Vlorës, 16&nbsp;km në lindje të qytetit në drejtim të Luginës së Shushicës. Kalaja e këtij fshati është 2700 vjeçare (ka mundësi edhe më herët se kjo datë për arsye të gurëve ciklopikë që rrethojnë kalanë).

"Qytet tjetër i Koinonit Amant ishte Olympe, rrënojat e së cilës ndodhen në fshatin e sotëm Mavrovë , në anën e djathtë të lumit Shushica (Monumentet X 1975. N.Ceka qendrat e fortifikuara të Amantias). Olympe shtrihej mbi një kodër me një sipërfaqe prej 13 ha, dhe ishte qytet i pajisur edhe me Akropol. Por ndryshe nga Amantia, organizimi politik i së cilës ishte sipas Koinonit Grek, Olimpe i kishte organizuar institucionet e saj sipas modelit epirot. Në krye të qytetit ishte nëpunësi më i lartë ekzekutiv i njohur me emrin Politarkes. Ai ndihmohej nga një kolegj nëpunësish të quajtur Synarkontë si dhe nga Gramateusi (sekretari). Emrin Olympe, qyteti mendohet se e mori nga vajza e Mbretit Pirro, Olimpia. Këtë variant e hodhi për herë të parë arkeologu Hasan Ceka, Olympe u identifikua nga arkeologu Burhan Dautaj, i cili gjatë gërmimeve të zhvilluara në vitet 1960 gjeti tetë monedha me mbishkrimin OLYMPIASTAN."¹ Fshatin Mavrovë e përmend edhe diplomati francez Pukevili, i cili thot se ky fshat bëntë kripën më të mirë në ballkan.

¹- Gazeta "Metropol online", Amantia dhe marrëdhëniet e saj me qendrat e tjera E Hene, 01 tetor 2007.

Njerëz të shquar me origjinë nga ky fshat :
*Azbi Çano - Anëtar i Komisionit në Luftën e Vlorës
*Isuf Rustemi - Komandant i çetës më 1920
*Kadri Hazbiu - Ministër i Mbrojtjes
*Rrapo Dervishi - Ministër
*Bejto Isufi - Gjeneral
*Besnik Dervishi - Ministër
*Engjëll Bejtaj - Ministër
*Burhan Dautaj - Historian, Arkeolog
*Aranit Osmanaj - Kolonel
* Servet Hodaj - Kolonel
*Kujtim Bejtaj - Zv. Ministër i Ndërtimit
Das Kapital

**Das Kapital**, *(shqip: Kapitali)*, është kryevepra e Karl Marx-it.

## Volumi I (Procesi i Prodhimit të Kapitalit) 
* Pjesa I. Malli dhe Paraja.
* Pjesa II. Shndërimi i Parase në Kapital.
* Pjesa III. Prodhimi i Mbivlerës Absolute.
* Pjesa IV. Prodhimi i Mbivlerës Relative.
* Pjesa V. Prodhimi i Mbivlerës Absolute dhe Relative.
* Pjesa VI. Pagat.
* Pjesa VII. Akumulimi i Kapitalit.
* Pjesa VII. Ligji i Përgjithshëm i Akumulimit Kapitalist.
* Pjesa VII. I ashtuquajturi Akumulim Fillestar.

## Volumi II (Procesi i Qarkullimit të Kapitalit) 
* Pjesa I. Metamorfozat e Kapitalit dhe Qarqet e tyre.
* Pjesa II. Turnover-i i Kapitalit.
* Pjesa III. Riprodhimi dhe Qarkullimi i Kapitalit agregat social.

## Volumi III (Procesi i Prodhimit Kapitalist ne tërësi) 
* Pjesa I. Kthimi i mbivlerës në fitim. 
* Pjesa II. Kthimi i fitimit në fitim mesatar.
* Pjesa III. Ligji i tendencës së shkallës së fitimit drejt rënies.
* Pjesa IV. Kthimi i kapitalit-mall dhe kapitalit-para në kapital tregtar.
* Pjesa V. Ndarja e fitimit midis interesit dhe fitimit të ndërmarrjes.
* Pjesa VI. Transformimi i mbifitimit në rentë.
* Pjesa VII. Të ardhurat dhe burimet e tyre.

## Teori të mbivlerës (i konsideruar si Volumi IV) 
* Pjesa I. Fiziokratët dhe Adam Smith. 
* Pjesa II. Ricardo dhe teoritë e rentës dhe fitimit.
* Pjesa III. Malthus, shkolla e Ricardo-s dhe teoritë mbi të ardhurat dhe burimet e tyre.
Idriz Ajeti (kthjellim)

* Idriz Ajeti - akademik shqiptar nga Kosova.
* Idriz Ajeti - Gërrba - aktivist dhe Heroi i Popullit (sipas PKJ) - i njohur me nofkën **Gërrba**
Vallja

**Vallja** është lloj kërcimi gjatë të cilit krijohen lëvizje të rregullta të trupit dhe të gjymtyrëve duke krijuar figura të ndryshme dhe duke e shprehur ate me anë te mimikës.

## Vallet sipas kombeve
Traktati i Nicës (BE)

Në qytetin francez Nicë (Nice), prej 7 deri 11 dhjetor të vitit 2000, u mbajt samiti i cili ne histori hyri si "Traktati i cili e dridhi Bashkimin Evropian". Pas kësaj mbledhjeje presidenti françez, Shirak (Chirac) deklaroi: "Brenda pak vjetesh UE-ja mund te rritet dyfish:.

Konkluzionet kryesore në këtë traktat ishin:

• T'i mundësohej hyrja valës së re të anëtarëve të rinj deri në qershor të vitit 2004.

• Të shtohej hapësira per miratimin e vendimeve te ndryshme në bazë të shumicës së kualifikuar të votës në krahasim me votimin unanim.

• Mundësia e zgjedhjes së anëtarëve të Komisionit, përfshirë edhe presidentin, në bazë të shumicës së kualifikuar të votës.

• Çeshtja e rregullimit te marrëdhënieve midis UE-se dhe NATO-s në aspektin e mbrojtjes dhe sigurisë.

Nga të gjitha këto konkluzione, vendimi kryesor ishte pranimi i shteteve të reja anëtare së paku gjashtë muaj më parë para të gjitha parashikimeve reale. Një vendim i tillë sigurisht që i kishte shtuar shpresën shteteve te cilat synojnë të anëtarësohen në Union.... Po ashtu edhe Unionit..., iu bë nje presion i panevojshëm në përgatitjen për pranimin e 12 shteteve të reja anëtare. Sidoqofte, edhe ne kete samit, anëtarët e UE-së paraqitën kërkesën për diferencimin midis shteteve aspiruese.

Shtetet anëtare u morën vesh që nga fundi i vitit 2002 te bisedohet seriozisht me dhjetë nga dymbëdhjete shtetet aspiruese lidhur me kushtet e anetaresimit të tyre, kështu që pritet që nga qershori i vitit 2004 edhe zyrtarisht ato të marrin pjesë në mbledhjet e UE-së.

Në këtë konferencë u diskutua edhe për votimin unanim, një çështje serioze, e cila për një kohë të gjatë e mundon UE-në. Ende nuk është definuar nëse vendimi unanim si teknikë është pozitiv apo negativ. Nga njëra anë kjo teknikë e ndihmon Unionin Evropian, duke i siguruar anëtarët e saj se ata janë të barabartë, por nga ana tjetër e pengon atë që të funksionoj si shtet federal. Historikisht eshte vertetuar se për shkak te konfliktit për interesa të shteteve të ndryshme anëtare është shumë vështirë dhe gati e pamundur për të votuar në mënyrë unanime për çështjet e rëndësishme. Për këtë rsye, në këtë mbledhje u bë një hap që për një numër më të madh të çështjeve të vendoset me shumicë votash (shumica e kualifikuar e votës).

Zërat që kritikonin se zgjerimi i Evropës në afatin e caktuar në Nicë ishte jo i arsyeshëm për shkak se as UE-ja dhe as  shtetet aspiruese nuk ishin gati, u vërtetuan si të drejtë në qershor të vitit 2001. Me 7 te atij muaji, me ane te referendumit Irlanda e refuzoi traktatin e Nicës.

Tani i mbetet  superfuqive (Francës dhe Gjermanisë) të gjejnë alternativën, sikurse ne rastin e Danimarkës, kur ajo me anë të referendumit i tha jo Traktatit te Mastrihtit.

Sipas te gjitha analizave te bëra deri tani, d.m.th. nese ky aktivitet vazhdon me tempo të njëjtë, pa pengesa apo presione integruese, tregojnë se UE-ja realisht do të jetë gati për të pranuar valën tjetër të anëtarëve nga viti 2005 dhe se numri i anëtarëve të rinj nuk mund të jetë më i madh se gjashtë.

(Integrimi i Evropes ne Ue)
Komuniteti Evropian i Energjisë Bërthamore

**Komuniteti Evropian i Energjisë Bërthamore** (**EAEC** ose **Euratom**). Arkitekti i BETHÇ-se dhe BEM-së, Jean Monnet, erdhi edhe me një ide, në lidhje me integrimin Evropës. Ajo ishte hulumtimi i përbashkët në shkencë. Monne mendonte se Bashkësia(Komuniteti) Evropian nuk duhet të merrej vetëm me problemet e të së kaluarës, por duhej të merrej edhe me krijimin e gjërave të reja për të ardhmen.

Pas dështimit të projektit BEM-në në skenen evropiane filloj të flitej më shumë për një bashkim ekonomik të Evropës, për një lloj të tregut të përbashkët. Aksionin e vet Monne e përdëndroi në zgjerimin e kompetencave dhe të pushtetit të lartë të KEQC-së në fushën e transporteve dhe energjisë. Ai u fokusua në krijimin e një organizate të veçantë për energjinë bërthamore (EUROATOM),duke e bërë atomin motorin e vërtetë të rinisjes Evropiane. Energjia bërthamore konsiderohej si një burim i ri energjie dhe industria e shfrytëzimit të saj nuk ishte zhvilluar akoma në Evropë.Për këtë arsye Belgjika,Hollanda,Luksemburgu hartuan ne 1955 një memorandum të përbashkët për integrimin sektorial në fushën e trasporteve dhe energjisë ,në mënyrë të veçantë të energjisë bërthamore,si dhe krijimin e një tregu të përbashkët.Takimi i Mesinës(konferenca)aty u takuan ministrat e jashtëm të vendeve anëtare të KEQS-së dhe mbi të gjitha në këtë takim u shpreh vullneti politik i gjashtë shteteve anëtare për të hyrë në integrimin Evropian.

Edhe këtë herë Jean Monne gaboi, për shkak se fondi financiar i Euroatomit, në fillim u shua , kjo organizatë mbijetonte vetëm bazë provizioneve të buxhetit vjetor, do të thotë se projekti nuk ishte i suksesshëm kurse Bashkësia Ekonomike Evropiane do të kishte një sukses aq të madh sa do t'i befasonte edhe pesimistët më të mëdhenj.

Arsye kryesore pse Euroatomi nuk pati sukses ishte se hulumtimet shkencore në energjinë bërthamore në Evropë ishin çështje të brendshme kombëtare. Franca në vitet 1950-të,me qëllim që edhe ajo të bëhej fuqi ushtarake me bomba bërthamore, kishte ndermarrë një projekt të madh në hulumtimin e energjisë bërthamore. Dhe në vitet 1960-1970 të gjithë atë eksperiencë të cilën e kishte fituar, nuk e kishte ndërmend ta shuante për shkak të evropianizimit. Një disponim të tillë e kishte edhe Britania e Madhe e cila u soll po ashtu në mënyrë të njëjtë në vitet e 70-ta, kur hyri në Bashkimin Evropian.

## Shiko edhe 
* Bashkimi Evropian

## Referime
Traktati për Bashkimin Evropian

**Traktati i Bashkimit Evropian** ose **Traktati për Unionin Evropian**, TUE (anglisht Treaty on European Union - TEU), **u** miratua në mbledhjen e Këshillit Evropian, në Mastriht, me 9 - 10 dhjetor te vitit 1991 dhe u nënshkrua pas tre muajsh, po ashtu në Mastriht. Pasi që u ratifikua nga te gjitha parlamentet kombëtare, TUE-ja hyri në fuqi, me 1 nëntor te vitit 1993.  

Traktati për Unionin Evropian, i cili është i ndare në gjashte pjesë, e cili po ashtu përmban një numër te madh shtrsash dhe protokolleve, në esence përbehet nga mandamentet e Traktatit te Romes, Provizionet kryesore te Traktatit në Mastrihtit janë :

* BE-ja u zotua që te realizonte unionin ekonomik dhe monetar, duke përfshire edhe njësinë monetare te përbashkët (monedhën - Euro) e cila do te kontrollohej nga Banka Qendrore e pavarur. Kjo do te arrihet në tri faza. Faza e trete duhet te filloje me se voni, me 1 janar te vitit 1999, e jo me herët se 1 janar te vitit 1997, kur shtetet anëtare t'i plotësonin kriteret lidhur me inflacionin, deficitin buxhetor, shkallen e shkëmbimit valutore dhe shkallen e interesit, vetëm atëherë ato mund te vazhdojnë procesin e adaptimit te valutës se përbashkët.
* Në lidhje me zhvillimin e politikes se përbashkët në politiken e jashtme dhe mbrojtjen ushtarake, u vendos që çështjet në lidhje me mbrojtjen ushtarake se pari te subkoordinohen në Unionin Evropës Perëndimore, UEP (Western European Union - WEU), i cili ishte i hapur për çdo anëtare te interesuar te BE-se.
* Formulimi i nënshtetësisë evropiane, me ç'gjë do te definoheshin te drejtat dhe obligimet e qytetareve. Kjo përfshinë te drejtën në lëvizje, te drejtën në rezidence, te drejtën e votës dhe te votimit si kandidate në zgjedhjet Evropiane dhe te drejtën e mbrojtjes diplomatike jashtë unionit.
* Autoriteti i BE-se në fushat si edukimi, kultura, shëndetësia, industria, mbrojtja e konsumatoreve she zhvillimi i kooperimit u konfirmua dhe u zgjerua.
* Krijimin e Fondit Kohesiv për transferin e resurseve nga anëtaret me te pasura në ato me te varfra.
* Forcimin e kooperimit policor, legjislativ si dhe çështjen e imigrimit brenda shteteve anëtare në baze interqeveritare.
* Marrëveshjen midish njëmbëdhjete anëtareve (duke përjashtuar Britaninë) për te përdorur mekanizmin e BE-se për implementimin e masave që dalin nga Karta Sociale, e vitit 1989, në lidhje me mbrojtjen e punëtoreve nepune, shëndet, siguri, kushter punë, informim dhe konsultimin e punëtoreve, trajtimin e barabarte dhe integrimin e personave jashtë tregur te punëtoreve.
* Ndërrimet duke përfshi zgjerimin e autoritetit legjislativ te Parlamentit Evropian, zgjatjen e kohës shërbyese te Komisionit...  nga katër në pese vjet dhe Gjykatës se Drejtësisë iu dha e drejta që ti dënonte (financiarisht) shtetet te cilat nuk i respektonin vendimet e saj.
Zagoria (gazetë)

Gazeta **Zagoria** përfaqësuese e shoqatës kulturore atdhetare "Çajupi", e pavarur periodike.

## Lidhje të jashtme
https://web.archive.org/web/20110128090651/http://gazetazagoria.com/.
Hanumshahe Abdullahu-Zymberi

**Hanumshahe Abdullahu - Zymberi**, *(1961 - 1999)*, është dëshmore e kombit.

## Biografia 
**Hanumshahe Abdullahu - Zymberi** u lind në vitin 1962 në Gjilan në një familje me traditë patriotike e humanitare.

Hanumshahja rrjedh nga një familje të mahallës së Musajve të Busavatës,e cila kah viti 1890-1900 shpërngulet në Gjilan.

Hanumshahja ishte nxënëse e dalluar e edhe studente e dalluar. Ajo me sukses kreu fakultetin Filozofik- Dega e gjuhës dhe letërsisë shqipe. Në shkollën fillore “Rexhep Elamzi”  punoi si arsimtare e pastaj edhe drejtoreshë e kësaj shkolle në Gjilan.

Si studente e Universitetit të Prishtinës, aktivizohet në Lëvizjen studentore kosovare për të kërkuar më shumë liri dhe të drejta për shqiptarët. Hanumshaja u dallua edhe në Aksionin e Pajtimit të Gjaqeve.

Me bashkëshortin e sajë prof. Tefik Zymberin nga Vërbica e Zhegocit në pranverë të 1999 , u bashkohen radhëve të Ushtrisë Çlirimtare të Kosovës-Zonës së Karadakut.

Më 15 prill 1999, duke kryer një detyrë të Shtabit Operativ të Zonës së Karadakut, vriten në Malet e Zhegocit nga forcat policore e ushtarake serbe, të cilat e kishin rrethuar Zhegocin e Vërbicën.
Demografia e Norvegjisë

parapamje|350px|Grafiku demografi i Norvegjisë.
parapamje|300px|Lëvizja e popullsisë

**Norvegjia** i ka 4.574.560 banorë, mosha mesatare e popullsisë është 38 vite. 100 % e popullsisë është e arsimuar. Numri më i madh i Norvegjezëve janë Luterët, 86 %, ë tjerë katolik dhe protestant 3 %, të tjerët jan të papërcaktuar. Janë dy gjuhë zyrtare : bokmale, e ngjajshme me gjuhën daneze dhe nynorsk (norvegjeze) e ngjajshme me gjuhët e vjetra.
Pakica më e madhe kaombëtare autoktone është Laponët, dhe janë rreth 20 000.

Qytetet Norvegjeze nga jugu në veri : Kristianstad - Stavanger - Fredrikstad - Dramen - Oslo (kryeqytet) - Bergen - Hamar - Floro - Alesund - Trondheim - Mo dhe Rana - Bode - Narvik - Harstad - Tromse - Hammerfest - Vardo.
Piro Tase

**Piro Tase** lindur në qershor të vitit 1947 dhe banor i qytetit të Beratit deri në shtator të vitit 2000, kur, së bashku me familjen, emigroi në Sh.B.A.

Në vitin 1969, u diplomua nga Fakulteti i Historisë dhe i Filologjisë pranë Universitetit të Tiranës si Mësues i Gjuhës dhe i Letërsisë

Në vitet e mëvonëshme, pranë këtij Institucioni, përfundoi kurset pas-universitare për gjuhë angleze, italiane, spanjolle, si dhe për filozofi..

## Tituj të veprave 
* Të huajt për Shqipërinë dhe shqiptarët
Lista e emrave të përveçëm mashkullorë: Sh

## Sh

*Shaban
*Shabi
*Sharifudin
*Sharr
*Shefqet
*Sherif
*Sherifudin
*Shkëlqim
*Shkëlzen
*Shkodran
*Shkurre
*Shushke
*Shpëtim
*Shqipdon
*Shqipëriar
*Shqipërim
*Shqiprim
*Shurre 
*Shyqyri
Koço Kosta

**Koço Kosta** (1941, Suhë) është shkrimtar shqiptar.

## Biografia
U lind në vitin 1941 në Suhë të Lunxhërisë. Mësimet e para i mori në vendlindje. Shkollën 8-vjeçare e kreu në Gjirokastër. Në Tiranë vazhdoi shkollën e mesme ekonomike dhe më pas nis studimet në Fakultetin Histori-Filologji kohë kur shkruan tregimin e parë "Në rrugë". Vjen pas tij "Shënime përmes shiut" një libër me reportazhe, portrete, skica. Me "Unë dhe komiti" merr çmimin e parë në konkursin kombëtar të letërsisë me rastin e 25-vjetorit të Çlirimit të Atdheut. Me të mbaruar studimet emërohet mësues në Picar dhe më pas në një fshat në Mallakastër, ku boton *Krismë mes gurgullimash* dhe *Bisedë në mesnatë*. Më 1973 botoi romanin *Qafa e Botës* qe për t'iu dhënë çmim, por u ndaluapas Plenumit IV si roman i gabuar ideologjikisht dhe ia grinë kopjet e shtypura.

Më 1986 botoi pjesën e parë të një tregimi me shëmbëlltyra reale, titulluar *Ata të dy dhe të tjerë* në të përkohshmen letrare *Nëntori* që dilte në Tiranë. Tregimi shkaktoi habi dhe skandal si një nxirje e diskretitim i të tashmes së kohës. dhe mundi të kthehej në Tiranë vetëm në prillin e 1991.

## Veprat 
* *Në rrugë*, 1967;
**Shënime përmes shiut*, përmbledhje publicistike, 1968;
**Unë dhe komiti,* tregime, 1969;
**Bisedë në mesnatë*, tregime, 1971;
**Qafa e Botës*, roman, nuk qarkulloi dhe u bë karton, 1973;
**Dademadhja*, novela, 1976;
**Buka e një stine me borë*, roman, 1979;
* *Era e udhëve*, 1981;
* *Tregime te zgjedhura*, 1985;
* *Paradite me shi*, 1991;
**Ata të dy dhe të tjerëi*, roman, 1994;
* *Nata e Sofie Kondilit*, roman, 2007;
**Absurdi,* roman, 2009;

## Referime
Gadishulli Apenin

thumb|350px|Gadishulli Apenin

**Gadishulli Apenin** ose edhe *Gadishulli Italian* shtrihet në pjesën qendrore të regjionit të Evropës Jugore.

## Gjeografia 
Gadishulli Apenin futet thellë në Detin Mesdhe, dhe e ndanë atë, në pjesën perëndimore dhe atë lindore. Apeninet shtrihen prej Fushë së Padanit në veri deri te Deti Jon në jug. Në perëndim del në brigjet e Detit të Ligurisë dhe Detit Tirren e në lindje në Detin Adriatik. Apeninet kanë formë të zgjatur, gjatësia e të cilave arrin 1100 km, gjerësia 130 deri 180 km dhe sipërfaqja 150.000 km2. Apeninet i takojnë orogjenezës alpine në të cilët në pjesën më të madhe janë prej formacioneve mesozoike e kenozoike dhe në pjesën perëndimore ka shkëmbinj eruptivë (vullkanik).Përbëhet nga këto shtete:Italia,Vatikani dhe San Marino.

## Klima 
Në bregdet zotëron klima mesdhetare cila sa më tepër të shkohet në jug, aq më tepër është e theksuar. Temperatura mesatare e janarit është midis 5 e 8 gradë celsius e ajo e korrikut 25-26 gradë celsius e në brendi klima më e ashpër.

## Hidrografia 
Lumenjtë kryesorë në Gadishullin Apenin janë : Arno, Tibri dhe Volturno dhe gravitojnë kah perëndimi.

## Bimësia 
Në pjesët më të ngritura pjesa më e madhe është me formacione të pyjeve. Përshkak të shfrytëzimit të tepërt të pyjeve një pjesë e tyre janë të zhveshura.

## Popullsia 
Popullsia merret me bujqësi, me kultivimin e drithërave, kulturave mesdhetare dhe shfrytëzimin e detit. Në qendrat më të mëdha është zhvilluar industria.

## Shih dhe këtë 
* Italia
* Evropa Jugore
Bejto Isufi

thumb|250px|Bejto Isufi, dalë në vitin 1944 në Vishegrad të Sanxhakut 
thumb|250px|Bejto Isufi. dalë gjatë drejtimit të Paradës Ushtarake, Tiranë 1974 (majtas)

**Bejto Isufi** (Osmanaj), lindi më 15 prill të vitit 1927 në fshatin Mavrovë, 16&nbsp;km në lindje të qytetit të Vlorës drejt luginës së Shushicës nga një familje e pasur e me tradita të veçanta patriotike. Bejto ishte djali i madh i patriotit dhe luftëtarit Isuf Rustemi Mavrova (Osmanaj). Ai i kreu studimet ne shkollën tregtare të Vlorës ku dhe u njoh me një brez të tërë patriotësh dhe luftëtarësh si Hysni Kapo, Kadri Hazbiu, Arif Hasko Memaj etj. Në Luftën Antifashiste Nacionalçlirimtare, Bejto Isufi u inkuadrua si zëvëndëskomisar në batalionin e V-të të Brigada e V-të Sulmuese të Frontit Antifashist Nacional Çlirimtar që kryen luftime që nga Qarku i Jugut të Shqipërisë deri në Vishegrad të Bosnje-Hercegovinës, duke përfshirë edhe Kosovën, për çlirimin e tokave shqiptare në Jugosllavi nga okupatorët gjermanë. Pas çlirimit vajti për studime në Akademinë Ushtarake "Xherxhinski" të Moskës ku u diplomua me rezultate të shkëlqyera. Pas kthimit në atdhe u caktua në detyra të larta ushtarake, si Komandant i Artilerisë Kundra-ajrore dhe i Aviacionit, Komandant i Garnizonit të Tiranës etj. Në vitin 1974 drejtoi paradën ushtarake me rastin e 30-vjetorit të Çlirimit të Atdheut, paradë që për nga madhështia dhe disiplina kujtohet edhe sot nga bashkëkohësit e tij. Ai ka lënë shumë shkrime dhe studime mbi artin e luftës. Bejto Isufi ndërroi jetë në vitin 1995.

## Referime
Brigada e V-të Sulmuese

**Brigada e V-të Sulmuese** ka qenë një nga formacionet e Lëvizjes Nacional-Çlirimtare gjatë Luftës së Dytë Botërore në Shqipëri.

## Themelimi 
Sipas një urdhëri nga Komanda dhe Shtabi i Përgjithshëm i Ushtrisë NÇl dalë më 28 nëntor të vitit 1943 në fshatin Gumenicë të Vlorës, ne shtepine e Manxhar Fejzo Deraj, u formua brigada e peste sulmuese, si pasoje pushtuesi gjerman i informuar nga disa tradhetare balliste dogji shtepine e Manxhar Fejzo Deraj si hakmarrje ndaj formimit te kessj brigade. Baza e formimit të kësaj brigade qe bashkimi i batalioneve "Halim Xhelo" dhe "Ismail Qemali" me një efektiv prej më se 500 vetësh. Komandant i kësaj njësie u caktua Abaz Shehu dhe komisar Hysni Kapo.

Brigada u inaugurua më 20 janar 1944 në Bramyshnjë të Tërbaçit.

## Historia
Pas disa luftimeve në dhjetorin e 1943 që i paraprinë betejës së Gjormit, vritet komandanti i brigadës Abaz Shehu. Komandant më pas caktohet Shefqet Peçi, zëvendës Dervish Hekali, komisar vazhdoi Hysni Kapo, zëvendës Manush Myftiu.

Disa prej luftarëve të brigadës:
*Abaz Shehu
Adem Bozheku
*Alush Hoxha
*Bejto Isufi
*Bilbil Klosi
*Delo Balili
*Dervish Hekali
*Elmaz Hasamataj
*Et'hem Gjinushi
*Gjysh Arapi
*Halim Ramohito
*Halim Xhelo
*Hito Çako
*Hysen Çino
*Hysni Kapo
*Ibrahim Dervishi
*Kadri Hazbiu
*Laze Ferraj
*Maman Saliu
*Niko Hoxha
*Nimete Progonati
*Ramize Gjebrea
*Reiz Malile
Refit Jazo
*Rrahman Parllaku
*Shefqet Peçi
*Zaho Koka
*Zenel Hamiti
*Zonja Çurre
*Thanas Lice
{{div col end}
Sinan Gjondedaj 
Hakim Zaçaj
Mystehak Myrto

## Referime
Nata e Sofie Kondilit

**Nata e Sofie Kondilit** është roman nga Koço Kosta, i botuar në Tiranë në vitin 2007 nga Sh.B. Dudaj.
Kulla e vrojtimit në Durrës

**Kulla e vrojtimit në Durrës** ose Kulla e kapitenarisë shërben për të ndjekur të gjitha situatat detare, për të monitoruar lundrimin e anijeve si dhe për të drejtuar operacione detare në raste të jashtëzakonshme. Në kullë funksionojnë disa salla komandimi dhe vrojtimi të pajisura me aparatura moderne optike dhe dëgjimi. Sistemi i kamerave të vëzhgimit mundëson vrojtimin e objekteve deri në distancën 10 milje detare larg dhe është i aftë që të identifikojë edhe njollat e ndotjeve detare të cilat mund të shkaktohen nga anije të ndryshme. Në sallën e madhe të kullës  ndiqet i gjithë aktiviteti i kapitenarive të porteve të vendit tonë. Kulla e vrojtimit në Durrës është ndërtuar në vitin 2007.

## Burimet
* http://www.unc.edu/~rowlett/lighthouse/alb.htm
Demografia e Islandës

parapamje|300px| vendbanimet më të rëdësishme

Në territorin prej 103.000&nbsp;km² jetojnë 306.694 banor ose 3 banorë në 1&nbsp;km². Islanda është shteti më i pabanuar i Evropës..

Numri i popullsisë : 306.694 (korrik 2009 )
radhitet në vendin e  178 në botë..

### Struktura e moshës 
Nga 0-14 vjet: 20,7% (32.268 meshkuj / femra 31308)
15-64 vjet: 67,1% (104.158 meshkuj / femra 101584)
65 vjeç e lart: 12,2% (16.952 meshkuj / femra 20424) (2009 ).

### Mosha mesatare 
e përgj.: 35,1 vite
mashkuj: 34,6 vjet
femra: 35,6 vjet (2009 ).

### Shkalla e rritjes së popullsisë 
0,741% (2009 )
Radhitet në vendi e 145 në botë..

### Shkalla e lindjes 
13,43 lindje / 1000 banor (2009 )
krahasim vend në botë: 155.

Shkalla e vdekjes:

6,85 vdekje / 1000 popullsisë (korrik 2009 )
Radhitet në vendi e 137 në botë..

### Shkalla neto migrimit 
0,83 emigrant (a) / 1000 banorë (2009 )
Radhitet në vendi e 59 në botë..

### Urbanizim 
popullsisë urbane: 92% nga  popullata e përgjithshme (2008)
Shkalla e urbanizimit: Norma vjetore 0,8% e ndryshimit (2005-10 ).

### Struktura gjinore 
në lindje: 1,04 mashkull (a) / femra
nën 15 vjeç: 1,03 mashkull (a) / femra
15-64 vjet: 1,02 mashkull (a) / femra
65 vjeç e lart: 0,83 mashkull (a) / femra
Popullsia totale: 1 mashkull (a) / femra (2009 ).

### Shkalla e vdekshmërisë së foshnjeve 
e përgj.: 3,23 vdekje / 1000 lindje të gjalla
krahasim vend në botë: 218
mashkuj: 3,38 vdekje / 1000 lindje të gjalla
femra: 3,08 vdekje / 1000 lindje të gjalla (2009 ).
### Jetëgjatësia 
Popullsia totale: 80,67 vjet
Radhitet në vendi e 13 në botë.
mashkull: 78,53 vjet
femra: 82,9 vjet (2009).

### Koeficientët i përgjithshëm i fertilitetit 
1,9 fëmijët e lindur / në një grua (2009 )
Radhitet në vendi e 146 në botë..

## Burimi i të dhënave
Per qualche dollaro in più

**Per qualche dollaro in più**, *(anglisht: For a Few Dollars More ; shqip: Për Disa Dollarë Më Shumë)*, është film italisht-spanjisht-gjermanisht të vitit  i zhvilluar në gjuhën italiane me Clint Eastwood *(si Monco)*, Lee Van Cleef *(si Col. Douglas Mortimer)* dhe Gian Maria Volontè *(si El Indio)* në rolet kryesore.
Il buono, il brutto, il cattivo

thumb|250px|Njëra nga plaketat e filmit: **Il buono, il brutto, il cattivo**
**Il buono, il brutto, il cattivo**, *(anglisht: The Good, the Bad and the Ugly; shqip: I Miri, I Keqi, I Shëmtuari)*, është film amerikan të vitit  me Eli Wallach *(si i shëmtuari)*, Clint Eastwood *(si i miri)* dhe Lee Van Cleef *(si i keqi)*.
Shkumbin Istrefi

**Shkumbin "Isstra" Istrefi** (lindur më 12 shkurt 1969) është aktor, skenarist, producent dhe regjisor shqiptar. Ai njihet më së miri si bashkëkrijues e producent i serialit *Kafeneja Jonë*, ku gjithashtu interpreton si Fekë Bobaj. Ai themeloi kompaninë prodhuese CMB Productions në 1996 dhe ISSTRA Creative Factory në 2004. Ai ka luajtur në shfaqje, filma e seriale televizive, dhe në shfaqje të Teatrit Kombëtar.

## Jeta
Shkumbin Istrefi lindi më 12 shkurt 1969 në Prishtinë. Familja e tij ka prejardhjen nga Veleshta e Strugës së Maqedonisë. Studimet e aktrimit i kreu në Fakultetin e Arteve të Universitetit të Prishtinës, në klasën e aktorit Enver Petrovci dhe diplomoi në 1994. Ka luajtur në shumë shfaqje në teatrin Dodona dhe në Teatrin Kombëtar në Prishtinë. Më 15 korrik 2011, si aktor iu jepet posti në Këshillin Drejtues të Teatrit Kombëtar të Kosovës.

## Filmografia
### Teatër
### Film & TV
## Referime
Demografia e Irlandës

parapamje|300px| Lëvizja e popullsisë
parapamje|300px|Piramida e popullsisë

Irlandezët kanë prejardhje nga popullsia kelte, nga se gjuha e tyre është e ngjashme me atë që flitet në Skoci. Me qëllim që t”i shmangën invazionit të fiseve anglosaksone të Anglisë vendosën në këtë ishull. Mirëpo në shekullin XI depërtojnë normanët e më vonë edhe anglezët. Pas lindjes së konflikteve , urrejtjes etj., populli të vetmen rrugëdalje e ka gjetur në emigrim. Rreth 2,5 milion irlandez shpërngulen në periudhën 1846-1860, arrin kulmin e shpërnguljes së popullsisë, duke u larguar 4 milion irlandezë prej vendit. Sot në SHBA katër herë më tepër irlandez sesa në Irlandë. Shpërngulja jo vetëm që ka absorbuar jo vetëm shtimin e popullsisë, por, llogaritur prej vitit 1845, për një shekull numri i popullsisë së Irlandës prej 8,5 milion është përgjysmuar.

Në vitin 1937 Irlanda fiton pavarësinë dhe shpallet republikë, e në vitin 1949 del prej komonveltit.
Irlanda përfshinë sipërfaqen prej 70.000 km2, me afro 3,7 milion banorë. Dendësia mesatare arrin 52 banorë në km2.
Aranit Osmanaj

parapamje|250px|Aranit Osmanaj, në Shkollën Skënderbej,1947
parapamje|250px|Aranit Osmanaj, student në Shkollën e Bashkuar,1954
parapamje|250px|Aranit Osmanaj, duke dhënë mësim në Akademinë Ushtarake,1977

**Aranit Isuf Osmanaj** lindi në fshatin Mavrovë të Vlorës më 11 Prill të vitit 1930, nga një familje me tradita të veçanta patriotike dhe atdhedashëse. Ai ishte djali i dytë i patriotit Isuf Rustemi dhe vëllai i gjeneral Bejto Isufi. Arsimin fillor e kreu në vendin e lindjes dhe më pas në Vlorë. Në moshën 14 vjeçare del partizan dhe bëhet korrier i Brigada e V-të Sulmuese. Kapet nga nazistët gjermanë dhe burgoset në burgun e Tiranës për 6-muaj, derisa Brigada e I-rë Sulmuese rrethon Tiranën dhe pas luftimesh të shumta e çliron atë. Pas çlirimit fillon studimet ne shkollën e mesme ushtarake "Skënderbej" në Tiranë dhe më pas në Shkollën e Lartë të Bashkuar, që e mbaron në vitin 1954 me rezultate të shkëlqyera. Në vitin 1955 fiton bursën për të vazhduar studimet në Akademinë Ushtarake "Makarov" në Leningrad (Shën Pjetërburg), në fushën e inxhinierisë mekanike të autotraktorëve dhe të prapavijës. Në 1961 kthehet në atdhe dhe caktohet në detyra të larta nga Ministria e Mbrojtjes si : Zv. komandant për teknikën në Korpusin e Veriut në Shkodër dhe me të njëjtën detyrë në Korpusin e Jugut në Gjirokastër deri në vitin 1972, më pas emërohet pedagog në Shkollën e Bashkuar në Tiranë dhe Shef Katedre i Fakultetit të Autotraktorëve në Akademinë Ushtarake. Pas mbylljes së kësaj katedre emërohet Drejtor/Komandant i Parkut të Automjeteve të Ushtrisë për të gjithë Republikën. Të gjithë jetën e tij u karakterizua nga disiplina e lartë dhe ndershmëria në punë. Del në pension në vitin 1985. Aranit Osmanaj ndërroi jetë më 21 Nëntor të vitit 2007.
Markati

**Markati** është fshat në zonën e Konispolit, (krahina e Çamërisë), rrethi Sarandë. Êshtë qendër e komunës me të njëjtin emër, Komuna e Markatit, e cila ka në përbërjen e saj pesë fshatra: Shalësi, Ninati, Janjari, Dishati dhe vetë Markati.
Lybeku

**Lübeck**, *(shqip: Lybek)* është qytet gjerman i cili shtrihet në veri të vendit, gjegjësisht në republikën Schleswig-Holstein. Qyteti ka rreth 214.000 banorë dhe është qytet i njohur nga UNESKO.
Lybeku ka qenë qyteti më i rëndësishëm i Lidhjes Hanseatike në shekullin e 15-të. Qyteti i vjetër është në formë vezake dhe është i rrethuar nga të gjitha anët nga lumit Trave. 
Qyteti njihet për prodhimin e marcipanit e katedralet madhështore. 
parapamje|Porta për në qytetin e vjetër të Lybekut
Franjo Pllavshiq

** Franjo Pllavshiq **, lindi në Prevlac, Kroaci më 29 shtator të vitit 1946, është inxhinjer i diplomuar i teknologjisë. 

## Biografia 
Në fshatin e lindjës kreu shkollën fillore, ndërsa gjimnazin në Vinkovac më 1965. Studioj në fakultetin Teknologjik në Zagreb, pas diplomimit më 1970, punësohet në *Plivë*.

Magjistroj në fakultetin amë më 1973. Në vitin 1976, kaloj në *Rebro* si udhëheqës i Entit për toksikologji dhe farmakokinetikë klinike, në ndërkohë doktoroj më 1981 në fakultetin Tehnologjik. Pas vitit 1990 shërben si profesor i rregullt në fakultetin farmaceutik - biokimik në Zagreb, si dhe në funksionin e udhëheqësit të cekur më lartë, deri më 1993.

Prof. dr. Franjo Plavshiq, perveç punës profesionale në fakultet prej 1993 deri më 1998 ka qenë dhe udhëheqës i Qendrës për hulumtimet biomedicinale në KBC Zagreb. Prej 1998 deri më sot është drejtor i Entit Kroat për Toksikologji. 
          
Në kohën e lirë merret me letërsi. Deri më tani ka botuar 2 romane, dy përmbledhje tregimesh. Pllavshiq është anëtar i Shoqatës së shkrimtarëve të Kroacisë.

Sot (2008) jeton dhe punon në Zagreb.

## Burimi i të dhënave 
1. http://www.youtube.com/watch?v=_ZN03xwzRLM
Unix

**Unix** (e markës tregtare **UNIX**) është një familje e sistemeve operative për kompjutera, i ndërtuar në vitin 1969 nga një grup punëtorësh të AT&T-së në Bell Labs, që përfshinte Ken Thompson, Dennis Ritchie dhe Douglas McIlroy. Fillimisht i synuar për përdorim brenda sistemit Bell, AT&T licencoi Unix-in për palë të jashtme në fund të viteve 1970, duke çuar në një larmi variantësh akademikë dhe komercialë të Unix-it nga shitësit, duke përfshirë Universitetin e Kalifornisë, Berkeley (BSD), Microsoft (Xenix), Sun Microsystems (SunOS/Solaris), HP/HPE (HP-UX) dhe IBM (AIX). Sot sistemet Unix janë të ndarë në degë të ndryshme. Përgjatë viteve, AT&T si dhe kompani të tjera fitimprurese ose jo kanë kontribuar në ndërtimin e mëtejshëm.

Versionet e hershme të Unix—të cilat referohen në mënyrë retrospektive si "Unixi i hulumtimit"—funksionuan në kompjuterë si PDP-11 dhe VAX; Unix u përdor zakonisht në minikompjuterë dhe mainframe që nga vitet 1970 e tutje. Ai u dallua nga paraardhësit e tij si sistemi i parë operativ portativ: pothuajse i gjithë sistemi operativ është shkruar në gjuhën e programimit C (në 1973), e cila lejon Unix-in të operojë në platforma të shumta. Sistemet Unix karakterizohen nga një dizajn modular që nganjëherë quhet "filozofia Unix". Sipas kësaj filozofie, sistemi operativ duhet të sigurojë një grup mjetesh të thjeshta, secila prej të cilave kryen një funksion të kufizuar, të mirëpërcaktuar. Një sistem skedari i unifikuar dhe i bazuar në inode dhe një mekanizëm komunikimi ndër-proces i njohur si "pipe" shërbejnë si mjeti kryesor i komunikimit, dhe një gjuhë skriptimi dhe komanda e guaskës (guaska Unix) përdoret për të kombinuar mjetet për të kryer flukset komplekse të punës.

Versioni 7 në 1979 ishte Unix-i përfundimtar i lëshuar gjerësisht, pas të cilit AT&T shiti UNIX System III, bazuar në Versionin 7, komercialisht në 1982; për të shmangur konfuzionin midis varianteve të Unix, AT&T kombinoi versione të ndryshme të zhvilluara nga të tjerët dhe e lëshoi atë si UNIX System V në 1983. Megjithatë, duke qenë se këto ishin me burim të mbyllur, Universiteti i Kalifornisë, Berkeley vazhdoi zhvillimin e BSD si një alternativë. Shitësit e tjerë që kishin filluar të krijonin versione të komercializuara të Unix-it do ta bazonin versionin e tyre ose në System V (si IRIX e Silicon Graphics) ose në BSD (si SunOS). Mes "luftërave Unix" të standardizimit, AT&T së bashku me Sun shkriu System V, BSD, SunOS dhe Xenix, duke i bashkuar veçoritë e tyre në një paketë si UNIX System V Release 4 (SVR4) në 1989, dhe u komercializua nga Unix System Laboratories, një spinoff i AT&T. Një Unix rival nga shitësit e tjerë u lëshua si OSF/1, megjithatë shumica e shitësve komercialë të Unix përfundimisht ndryshuan shpërndarjet e tyre për t'u bazuar në SVR4 me veçori BSD të shtuara në krye.

## Shiko edhe 
* Linux
* MacOS
* Microsoft Windows

## Referime
Organizata për Siguri dhe Bashkëpunim në Evropë

parapamje|Zyrat e OSCE në Vienë

**Organizata për Siguri dhe Bashkëpunim në Evropë** (shqip shkurt: **OSBE**, ) është organizatë ndërkombëtare që shërben si forum për dialogje politike.

OSBE-ja u themelua në vitin 1975 me Aktin e Helsinkit me 35 shtete pjesëmarrëse. Në vitin 1995, në Konferencën e Budapestit, riorganizohet në organizatë ndërkombëtare me 56 vende pjesëmarrëse nga Evropa, Azia e Mesme dhe Amerika Veriore. Detyrat e OSBE-së janë: stabiliteti dhe siguria politike në Evropë, zhvillimi i bashkëpunimit ekonomik, shtetëror, kulturor e ekologjik.

OSBE-ja bazohet në praktikat demokratike dhe qeverisje të përmirësuar. Shumica e stafit që përbëhet nga më shumë se 3500 vetë punojnë jashtë (në terren) ndërsa vetëm 10% punojnë në zyrat qendrore.

## Referime
## Lidhje te jashtme
Adi Krasta

**Adrian "Adi" Krasta** (lindur më 12 prill 1972) është gazetar dhe prezantues televiziv shqiptar. Nga janari i vitit 2023 deri në tetor 2024, ai shërbeu si Zëvendësdrejtor i Përgjithshëm i Radio Televizionit të Kosovës.

## Jeta dhe arsimi 
Krasta ka lindur më 12 prill 1972 në Tiranë. Gjyshi dhe babai i tij, Shaqir Krasta, ishin mjekë, ndërsa gjyshi nga nëna dhe vetë ai ndoqën inxhinierinë. Në vitin 1995, përfundoi studimet pasuniversitare në State University of New York në Fredonia. Mentori i tezës së tij ishte Ted Schwalbe.

## Karriera 
Krasta filloi punë në Radio Tirana në vitin 1990 pas përfundimit të studimeve në shkencat natyrore. Ai iu bashkua Departamentit të Kulturës dhe krijoi programin *Jeta, Kultura, Arti*. Ai ka qenë aktiv në radio që prej vitit 1987.

Dalja e parë televizive ishte me programin *Letërsia dhe Pasqyrimet e saj në Art*, bashkë me Mira Bedallin. Në vitin 1991, ai drejtoi *Mbrëmjet Kulturore* me Rovena Dilon. Në vitin 1992, lançoi programin *Spektër*. Nga 1993 deri 1995, udhëhoqi tre sezone të programit *12 javë* (*12 vallëzime pa një të shtunë*), nën drejtimin e Vera Grabockës.

Ai ishte drejtor i Radio Kohës në 1997 dhe drejtor i përgjithshëm i kanalit sportiv Telesport në 2002. Gjithashtu ka ligjëruar në fushën e Marrëdhënieve me Publikun që prej vitit 1996.

Krasta ka prezantuar pesë edicione të Festivalit të Këngës në RTSH. Nga 1999 deri 2002, punoi si gazetar-prodhues për seksionin shqiptar të BBC World Service në Londër. Pas kthimit në Shqipëri, bashkë-krijoi spektaklin muzikor *Ethet e së Premtes Mbrëma* me Pali Kuken.

Pas mbylljes së Agon Channelit, Krasta u rikthye në Top Channel për të drejtuar programin e së dielës *E Diell*, bashkëpunim i cili përfundoi më 18 qershor 2017. Pas një pauze 18-mujore, ai nisi talk-show-n javor *A Show* në News 24, më vonë edhe në Syri TV. Në gusht 2019, u raportua se nuk do të vazhdonte më me *A Show*, duke shkaktuar spekulime publike për arsyet. Ai është gjithashtu anëtar jurie në sezonet 5 dhe 6 të *X Factor Albania*. 

Në vitin 2024, ai mori përsipër themelimin dhe organizimin e Festivalit të Këngës në RTK. Këtë e mbajti dy vjet rresht deri në dorëheqjen e tij nga televizioni.

## Jeta personale 
Krasta është i martuar me Brikena Krastën dhe ata kanë dy fëmijë. Në vitin 2022, ai mori nënshtetësinë kosovare.

## Referime
Beti Njuma

** Beti Njuma ** është gazetare dhe spikere shqiptare. Ajo vepron në Ora News. Beti është spikere e lajmeve dhe njëkohësisht moderon emisionin e saj të quajtur Ora e Betit, ku trajtohen çështje politike, sociale, kulturore, aktualiteti.   

Në vitin 2018, u njoftua se Njuma u emërua si drejtore e informacionit në Ora News. 

Ajo ka drejtuar rubrikën kulturore “Vitrina e Librit” që i dedikohet promovimit të letërsisë dhe autorëve shqiptarë.   

Për një kohë të gjatë ka qënë gazetare politike duke arritur të jetë nje nga emrat më në zë të gazetarisë shqiptare. Gjithashtu ka shkruar disa artikuj në gazetat dhe revistat periodike shqiptare.

## Burimi i të dhënave 
https://www.oranews.tv/tag/beti-njuma/(https://www.oranews.tv/tag/beti-njuma/?utm_source=chatgpt.com)

https://telegraf.al/aktualitet/nga-sot-beti-njuma-drejtore-e-informacionit-e-rtv-ora-news/(https://telegraf.al/aktualitet/nga-sot-beti-njuma-drejtore-e-informacionit-e-rtv-ora-news/?utm_source=chatgpt.com)

https://shteg.org/author/beti-njuma/(https://shteg.org/author/beti-njuma/?utm_source=chatgpt.com)
Janez Jansha

thumb|300px|right

**Janez Jansha** (17 shtator 1958, Lubjanë), është politikan slloven, veteran i ushtrisë slovene të vitit 1991, kryetar t qeverisë së Sllovenisë.

## Biografia
Janez Drnovshek

thumb|250px|right|Janez Drnovshek
**Janez Drnovshek**, *(sllovenisht: Jánez Drnòušek]*, lindi në Cele më 17 maj të vitit 1950 , vdiq më 23 shkurt 2008 në Zaplanë, ishte politikan slloven. 
 
## Biografia
Millan Kuçan

thumb|220px|Millan Kuçan

**Milan Kuçan** lindi në Krizhevc më 14 janar të vitit 1941, është plitikan slloven, ish kryetar i Sllovenisë.

## Biografia
Stjepan Mesiq

**Stjepan Mesiq** (lindi më 24 dhjetor 1934) është një avokat dhe politikan kroat i cili shërbeu si President i Kroacisë nga viti 2000 deri më 2010. Para se të shërbejë dy mandate pesë-vjeçare si president, ai ishte kryeministër i Kroacisë (maj-gusht 1990) pas zgjedhjeve të para shumë-partiake, president i fundit i presidencës së Jugosllavisë (1991) si dhe kryetar i parlamentit kroat (1992–1994).

## Jeta e hershme 
Stjepan Mesiq, i quajtur zakonisht "Stipe", lindi në Orahovica (atëherë pjesë e Jugosllavisë) nga Josip dhe Magdalena (mbiemri i vajzërisë Pernar) Mesiq. Pasi nëna e tij vdiq më 1936, motra e tij e madhe Marija u dërgua te xhaxhai i tyre Tomo Pernar në Francë, ndërsa Stjepan u vu nën kujdesin e gjyshes së tij Marija derisa babai i tij u martua përsëri më 1938 me Mileva Joviq, një serbe etnike që lindi Slavko dhe Jelica. Stipe u diplomua në shkollën fillore 4-vjeçare dhe përfundoi dy vjet gjimnaz 8-vjeçar. Ai u diplomua në vitin 1955 dhe si një student shembullor, u pranua në Lidhjen e Komunistëve të Jugosllavisë. Të njëjtin vit, babai i tij vdiq nga kanceri.

Stjepan Mesiq vazhdoi studimet në Fakultetin Juridik në Universitetin e Zagrebit, ku u diplomua më 1961. Po atë vit, Mesiq u martua me Milka Duduniq, me të cilën ai ka dy vajza. Pas diplomimit, ai punoi si praktikant në gjykatën komunale në Orahovica dhe zyrën e avokatit publik në Nashice. Ai shërbeu shërbimin e tij të detyrueshëm ushtarak në Bileqa dhe Nish, duke u bërë një oficer rezervë.

## Titujt 
Stjepan Mesiq në fund të karrierëes së tij politke ai morri titullin Qytetar Nderi i Prishtinës për shkak se kishte përkrahur Kosovën dhe popullin shqiptar gjatë kohës së ish-Jugosllavisë.

## Referime 
## Lidhje të jashtme 
* Sajti i kryetarit të Kroacisë